Este cap de setmana es projectaran els documentals ‘Camarón, flamenco y revolución’ i ‘Cara y lugares’ al Casal Jove
09 de maig 2019

![](/media/vnrkufc4/75_c_camaron.jpg)  
  
​ El departament de Joventut ha posat en marxa la sisena edició del festival de cinema documental Punt.Doc. Així, este cap de setmana es projectaran dos documentals al Casal Jove del Port de Sagunt: _Camarón, flamenco y revolución_, el 10 de maig a les 19 hores i _Caras y lugares_, el 12 de maig a les 19 hores.

  

A més, el divendres 10 de maig a les 20.30 hores tindrà lloc l'actuació flamenca ‘La Leyenda del tiempo’, a càrrec de l'escola de ball de Leo Molina, amb Manuel Heredia a la guitarra i Christian de Miguel Ángel a la veu.

  

_Camarón, flamenco y revolución_ va ser nominat a millor documental en els premis Goya i Forqué de 2018, i els premis Platí d'enguany. Versa sobre Camarón de la Isla, la figura que va revolucionar l'art del flamenc, un geni avançat al seu temps. Camarón es va convertir en un dels artistes més influents i determinants del segle XX malgrat la seua prematura mort en 1992. A través d'arxius inèdits, la pel·lícula fa una retrospectiva sobre la seua vida i obra.

  

Per la seua banda, _Caras y lugares_, nominat a millor documental en els Oscars de 2017, està realitzat sota la direcció d'Agnès Varda i Jean René. En ell, la directora i el fotògraf i muralista viatgen per la França rural i formen una amistat impensable.

  

Punt.Doc és un festival que es desenvoluparà fins al 2 de juny. Esta és una edició en la qual s'homenatja la gran cineasta Agnès Varda, autora d'una obra atrevida i coherent al llarg dels seus més de seixanta anys de carrera. Es podrà gaudir del seu epitafi cinematogràfic amb el seu treball _Caras y lugares_.

  

És un festival interactiu, viu, més feminista i més de culte a dones com Agnés Varda i tan pedagògic, educatiu, reflexiu i inclusiu com sempre. Fidel, una vegada més, al seu format: BIO.DOC, MUSIC.DOC, ThIa.DOC, CLASSIC.DOC, PURA VIDA.DOC, HR. DOC, Festival LIMIT 24hores, Punt .DOC LAB.

  

Finalment, a més de les projeccions, també s'han programat activitats paral·leles, com el High Doc, que són projeccions en instituts per a adolescents; el Festival 24h, que tindrà lloc el 19 de maig a les 17 hores; i la beca a projectes documentals per a joves directors, Doc Lab.​

*   [](http://www.facebook.com/sharer.php?u=https://aytosagunto.es/va/actualitat/este-cap-de-setmana-es-projectaran-els-documentals-camaron-flamenco-y-revolucion-i-cara-y-lugares-al-casal-jove/ "Facebook")
*   [](http://twitter.com/share?url=https://aytosagunto.es/va/actualitat/este-cap-de-setmana-es-projectaran-els-documentals-camaron-flamenco-y-revolucion-i-cara-y-lugares-al-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-cap-de-setmana-es-projectaran-els-documentals-camaron-flamenco-y-revolucion-i-cara-y-lugares-al-casal-jove/ "Linked In")
*   [](mailto:?body=https://aytosagunto.es/va/actualitat/este-cap-de-setmana-es-projectaran-els-documentals-camaron-flamenco-y-revolucion-i-cara-y-lugares-al-casal-jove/)